CELEX: 62013CA0051
Language: da
Date: 2015-04-29 00:00:00
Title: Sag C-51/13: Domstolens dom (Femte Afdeling) af 29. april 2015 — Nationale-Nederlanden Levensverzekering Mij NV mod Hubertus Wilhelmus van Leeuwen (anmodning om præjudiciel afgørelse fra Rechtbank Rotterdam — Nederlandene) (Præjudiciel forelæggelse — livsforsikring — direktiv 92/96/EØF — artikel 31, stk. 3 — oplysninger, der skal meddeles forsikringstageren — pligt for forsikringsselskabet til i medfør af generelle nationalretlige principper at meddele supplerende oplysninger om omkostninger og præmier)

29.6.2015   
            
            
               DA
            
            
               Den Europæiske Unions Tidende
            
            
               C 213/4
            
         Domstolens dom (Femte Afdeling) af 29. april 2015 — Nationale-Nederlanden Levensverzekering Mij NV mod Hubertus Wilhelmus van Leeuwen (anmodning om præjudiciel afgørelse fra Rechtbank Rotterdam — Nederlandene)
   (Sag C-51/13) (1)
   
   ((Præjudiciel forelæggelse - livsforsikring - direktiv 92/96/EØF - artikel 31, stk. 3 - oplysninger, der skal meddeles forsikringstageren - pligt for forsikringsselskabet til i medfør af generelle nationalretlige principper at meddele supplerende oplysninger om omkostninger og præmier))
   (2015/C 213/06)
   Processprog: nederlandsk
   
      Den forelæggende ret
   
   Rechtbank Rotterdam
   
      Parter i hovedsagen
   
   
      Sagsøger: Nationale-Nederlanden Levensverzekering Mij NV
   
      Sagsøgt: Hubertus Wilhelmus van Leeuwen
   
      Konklusion
   
   
               1)
            
            
               Artikel 31, stk. 3, i Rådets direktiv 92/96/EØF af 10. november 1992 om samordning af love og administrative bestemmelser vedrørende direkte livsforsikringsvirksomhed og om ændring af direktiv 79/267/EØF og 90/619/EØF (tredje livsforsikringsdirektiv) skal fortolkes således, at den ikke er til hinder for, at et forsikringsselskab på grundlag af generelle nationalretlige principper, såsom de i hovedsagen omhandlede »åbne og/eller uskrevne retsregler«, er forpligtet til at meddele en forsikringstager visse yderligere oplysninger ud over dem, der er anført i dette direktivs bilag II, forudsat at de oplysninger, der kræves, er klare, præcise og nødvendige for, at forsikringstageren virkelig kan forstå de væsentligste elementer i forsikringen, og forudsat at de sikrer et tilstrækkeligt retssikkerhedsniveau, hvilket det tilkommer den forelæggende ret at efterprøve.
            
         
               2)
            
            
               Den indvirkning, som den manglende meddelelse af disse oplysninger har i henhold til national ret, er i princippet ikke relevant med hensyn til spørgsmålet om, hvorvidt forpligtelsen til at meddele oplysninger er forenelig med artikel 31, stk. 3, i direktiv 92/96.
            
         
      (1)  EUT C 141 af 18.5.2013.